**Zápis zo zasadnutia Prezídia ZŠK SR,**

**dňa 27.01.2022**

**Spôsob zasadnutia: online z dôvodu protiepidemických opatrení – Covid 19**

**Online prítomní: Mgr. Juraj** Štaudinger, Mgr. Ivan Kočajda, Ing. Pavel Tamáši, Rudolf Danek, Jozef Adamuščin, Ing. Igor Lengvarský, Štefan Pongrácz

Hostia: Marián Petrek, Ondrej Bihári

**1. Otvorenie**

Prezident ZŠK SR Mgr. Juraj Štaudinger privítal prítomných, otvoril zasadnutie a prečítal návrh programu zasadnutia.

**Program:**

**1. Otvorenie**

**2. Kontrola plnenia úloh**

**3. Žiadosť o navýšenie finančnej podpory MKK Kolárovo**

**4. Žiadosť o poskytnutie finančného príspevku z dôvodu organizácie kynol. akcie – KK Nitrica**

**5. Žiadosť o preskúšanie na zvýšenie výkonnostnej triedy figuranta – Peter Marčišovský**

**6. Oznámenie ohľadom odmietnutia posudzovania – Rastislav Vladovič**

**7. Kalendár kynologických akcií**

**8. Žiadosť o zaradenie do štruktúr ZŠK SR**

**9. Rôzne**

**10. Diskusia**

**11. Záver**

***Uznesenie č. 1/2022***

***Prezídium ZŠK SR jednomyseľne schvaľuje program zasadnutia v zmysle pozvánky. Mgr. Štaudinger navrhol za zapisovateľku p. Babiakovú Piatrovú.***

**2. Kontrola plnenia úloh**

Úlohy pre členov prezídia sú splnené, prípadne v riešení.

**3. Žiadosť o navýšenie finančnej podpory MKK Kolárovo**

**Sekretariát prijal žiadosť MKK Kolárovo o navýšenie finančnej podpory pre usporiadanie M SR SÚCHNO spojené s 2. kvalifikačným pretekom na MS WUSV a FCI v dňoch 23.-25.7. 2021 o 500,- eur, kde vzhľadom na vysoké teploty bolo nutné zabezpečiť ďalšie opatrenia a zdravotnícky personál.**

***Uznesenie č. 2/2022***

***Prezídium ZŠK SR jednomyseľne schvaľuje navýšenie finančnej podpory o 500,- eur. Sekretariát odošle MKK Kolárovo ďakovný list za organizáciu preteku.***

**4. Žiadosť o poskytnutie finančného príspevku z dôvodu organizácie kynologickej akcie – ZO chovateľov a priateľov psov, Nitrica**

**Sekretariát prijal žiadosť ZO chovateľov a priateľov psov Nitrica o poskytnutie finančného príspevku z dôvodu organizácie kynologickej akcie dňa 11.9.2021v Nitrici a to XVII. Ročník preteku o pohár KK Nitrica a 2. kolo VVS cup. ZO splnila všetky podmienky pre udelenie finančného príspevku vo výške 100,- eur podľa projektu na odmeňovanie ZO a KK prijatého na zasadnutí Prezídia ZŠK SR zo dňa 23.11.2016.**

***Uznesenie č. 3/2022***

***Prezídium ZŠK SR schválilo žiadosť o poskytnutie finančného príspevku ZO chovateľov a priateľov psov za organizovanie preteku.***

**5. Žiadosť o preskúšanie na zvýšenie výkonnostnej triedy figuranta – Peter Marčišovský**

**Sekretariát prijal žiadosť Petra Marčišovského, o preskúšanie na zvýšenie výkonnostnej triedy figuranta z triedy III. na triedu II.**

***Uznesenie č. 4/2022***

***Prezídium ZŠK SR súhlasí s preskúšaním pána Marčišovského na 1. kvalifikačnom preteku, ktorý sa uskutoční 8.-10.4.2022 v Abraháme. Preskúšanie vykoná dňa 9.4.2022 Rudolf Danek. Sekretariát oboznámi pána Marčišovského s miestom a termínom preskúšania.***

***Uznesenie č. 5/2022***

***V nadväznosti na požiadavku pán Marčišovského, pán Bihari a pán Danek pripravia návrh vykonávacieho predpisu o presune figurantov v rámci výkonnostných tried, ktorý bude predložený na Zjazde ZŠK SR. Po jeho schválení, sekretariát zverejní na internetovej stránke ZŠK SR oznam pre figurantov, ktorí majú záujem o preskúšanie a zvýšenie výkonnostnej triedy, v ktorom bude uvedený presný postup, vrátane podmienok, ktoré musí žiadateľ splniť. Prezídium ZŠK SR plánuje v mesiaci jún 2022 školenia výcvikár, figurant po jednotlivých krajoch.***

**6. Oznámenie ohľadom odmietnutia posudzovania – Rastislav Vladovič**

**Prezídium ZŠK SR sa zaoberala situáciou, ktorá nastala na skúškach IGP v Chorvátskom Grobe dňa 13.11.2021. Vedúci skúšok pani Veronika Barbiríková vopred nekontaktovala rozhodcu pána Vladoviča o konaní skúšok. Pán Vladovič tým pádom považoval skúšky za zrušené a na miesto konania sa nedostavil. Vedúca skúšok ho kontaktovala len v deň konania skúšok. Nakoľko pán Vladovič už mal zariadený náhradný program, snažili sa kontaktovať pána Tamášiho a pána Adamuščina a oboznámiť ich so situáciou. Nakoľko obaja uvedení rozhodcovia v tom čase neboli dostupní, usporiadateľ oslovil pani Martu Majtásovú s tým, či by bola ochotná tieto skúšky posúdiť. Pani Majtásová toto posudzovanie prijala bez delegačného listu. Situáciou sa zaoberala výcviková komisia a navrhla Prezídiu ZŠK SR uznať skúšky za platné a usporiadateľovi zaslať písomné napomenutie. Pán Bihari vypracuje smernicu, v ktorej bude presný postup v prípade nedostavenia sa rozhodcu na skúšku z akéhokoľvek dôvodu.**

***Uznesenie č. 6/2022***

***Sekretariát zašle písomné napomenutie organizátorovi skúšok – KK Chorvátsky Grob. Skúšky konané 13.11.2021 sú platné.***

***Uznesenie č. 7/2022***

***Člen výcvikovej komisie pán Ondrej Bihari vypracuje smernicu, v ktorej bude presný postup v prípade nedostavenia sa rozhodcu na skúšku z akéhokoľvek dôvodu.***

**7. Kalendár kynologických akcií (kvalifikačné preteky)**

**Prezídium ZŠK SR na základe prijatých žiadostí kynologických klubov o akcie rozhodlo nasledovne:**

***Uznesenie č. 8/2022***

1. **Kvalifikačné preteky na MS FCI a WUSV a Majstrovstvá Slovenska ZŠK SR**

**Termín: 08.04.-10.04.2022 Miesto: Abrahám, KK Abrahám**

**Rozhodcovia IGP3:** A: Thomas Wöginger, B: Igor Lengvarský (hlavný rozhodca), C: Rudolf Danek

**Figuranti IGP3:** Peter Mičúch, Peter Hošták, Peter Ličák

**Figurant IGP1, SVV1:** Matej Janíček

**Pomocný rozhodca pre dlhodobé odloženie:** *bude delegovaný dodatočne*

**Rozhodca IGP1, SVV1:** *bude delegovaný dodatočne*

1. **Kvalifikačné preteky na MS FCI a WUSV a  Majstrovstvá Slovenska SÚCHNO**

**Termín: 03.06.–05.06.2022 Miesto: Heľpa, MKK Brezno**

**Rozhodcovia IGP3:** A: Marián Ráček, B: Rudolf Danek (hlavný rozhodca), C: Igor Lengvarský

**Figuranti IGP3:** Peter Mičúch, Peter Hošták, Peter Ličák

**Figuranti IGP1, SVV1:** Matej Janíček

**Pomocný rozhodca pre odloženie:** *bude delegovaný dodatočne*

**Rozhodca IGP1, SVV1:** *bude delegovaný dodatočne*

**Jarné kolo kvalifikácie na MS IGP-FH 2022**

**Termín: 26.03.-27.03.2022 Miesto: Ruské Pekľany, KK Dona Dog Center**

**Rozhodcovia:** Peter Lengvarský, Peter Čurila

**Jesenné kolo kvalifikácie na MS IGP-FH 2023**

**Termín: 29.10.-30.10.2022 Miesto: Vranov nad Topľou, KK Vranov nad Topľou**

**Rozhodcovia:** *budú delegovaní dodatočne*

**Majstrovstvá Slovenska ZŠK SVV3**

**Termín: 14.05-15.05.2022 Miesto: Trenčín, KK Laugaricio**

**Rozhodcovia**: *budú delegovaní dodatočne*

*Sekretariát zabezpečí odpoveď neúspešnému žiadateľovi o kvalifikačné preteky - KK Hron, Želiezovce, v ktorej bližšie ozrejmí dôvody nepridelenia akcie.*

*Sekretariát oznámi žiadateľovi o usporiadanie M SR malých plemien – KK Jablonica, že požadovaná akcia musí byť so zadaním skúšky. Akcia bez zadania skúšky nemôže niesť v názve označenie - Majstrovstvá Slovenska.*

*Prezídium poverilo pána Pongrácza jednaním s MKK Šaľa ohľadne upresnenia podmienok a kritérií usporiadania Majstrovstiev Slovenska BVK.*

**8. Žiadosť o zaradenie do štruktúr ZŠK SR**

**Prezídium ZŠK SR sa zaoberalo žiadosťami o prijatie do štruktúr ZŠK SR.**

***Uznesenie č. 9/2022***

***Prezídium ZŠK SR schválilo prijatie nových ZO /MJ Free Team, Kynologický klub Cop Dog, KK Lúč/.***

**9. Rôzne**

**Bod č. 1.**

Pán Tamáši informoval Prezídium ZŠK o jednaní s administrátorom stránky [www.zsksr.sk](http://www.zsksr.sk) pánom Skladanom ohľadne prístupu pre pána Daneka do zoznamov rozhodcov z výkonu a figurantov.

***Uznesenie č. 10/2022***

*Prezídium ZŠK SR berie na vedomie.*

**Bod č. 2.**

Prezídium plánuje uskutočnenie Zjazdu ZŠK SR v termíne 13.03. 2022 v priestoroch hotela LUX v Banskej Bystrici.

***Uznesenie č. 11/2022***

*Sekretariát zabezpečí odoslanie pozvánky spolu s návratkou jednotlivým základným organizáciám. Oznam o konaní Zjazdu bude zverejnený v Novinách kynológov č. 1-2/2022.*

*Zjazd sa uskutoční iba v prípade priaznivej epidemiologickej situácie, o prípadnom presune alebo zrušení termínu budú členovia oboznámení prostredníctvom oznamu na stránke* [*www.zsksr.sk*](http://www.zsksr.sk)*. Sekretariát zabezpečí podklady pánovi Kočajdovi pre prípravu rozpočtu na rok 2022. Predseda výcvikovej komisie pán Tamáši vypracuje do 15.02.2022 predbežné rozpočty, spojené s výjazdom reprezentácie na MS FCI, MS WUSV a MS IGP-FH.*

**Bod č. 3.**

Pán Tamáši navrhol zmenu financovania kvalifikačných pretekov, s tým, že oprávnené výdavky delegovaných rozhodcov, figurantov a šlapačov na príslušnú akciu bude preplácať priamo sekretariát ZŠK SR po doložení potrebných účtovných dokladov. Organizácia dostane finančný príspevok znížený o tieto náklady.

***Uznesenie č. 12/2022***

*Prezídium ZŠK SR návrh schválilo.*

**Bod č. 4.**

Pán Tamáši informoval o návrhu podmienok pre zaradenie rozhodcov do zoznamu FCI:

a. rozhodca ZŠK SR minimálne 5 rokov

b. kynologická aktivita za posledných 10 rokov:

- zloženie 2 x skúšky IGP 3, alebo účasť na kvalifikačných pretekov v SR so zložením limitu skúšky

alebo

- posudzovanie kvalifikačných pretekov alebo akýchkoľvek majstrovstiev sveta, alebo posudzovanie CACIT v 3 rôznych krajinách.

c. znalosť cudzieho jazyka

Rozhodca musí preukázať splnenie aspoň jedného z bodov A alebo B a bod C.

***Uznesenie č. 13/2022***

*Výcviková komisia vypracuje návrh zoznamu rozhodcov, ktorí budú po schválení a splnení podmienok zaradení do zoznamu rozhodcov FCI.*

**Bod č. 5.**

Prezídium ZŠK SR zakúpilo čítačky čipov pre rozhodcov. Čítačky budú zapožičané jednotlivým rozhodcom počas výkonu funkcie rozhodcu ZŠK SR na základe zmluvy o výpožičke.

***Uznesenie č. 14/2022***

*Prezídium ZŠK SR návrh schválilo. Čítačky čipov budú zapožičané aktívnym rozhodcom ZŠK SR, podľa priloženého zoznamu.*

**11. Záver**

Mgr. Juraj Štaudinger poďakoval prítomným za účasť a diskusiu a prezídium ZŠK SR ukončil.

Zapísal: Ing. Veronika Babiaková Piatrová

Mgr. Juraj Štaudinger

Prezident ZŠK SR